ટેસ્ટ શ્રેણીમાં શરમજનક પ્રદર્શન બાદ વેસ્ટ ઈન્ડિઝે પાંચ વન-ડે ક્રિકેટ મેચની પ્રથમ બે મેચમાં દમદાર પ્રદર્શન કર્યું છે જેના કારણે ભારતને બાકીની ત્રણ વન-ડે માટે ટીમમાં ફેરફાર કરવા મજબૂર થવું પડ્યું. બીજી મેચ ટાઈ રહ્યા બાદ ભારત શનિવારે જ્યારે ત્રીજી વન-ડેમાં રમવા ઉતરશે ત્યારે તે વેસ્ટ ઈન્ડિઝ વિરુદ્ધ સરસાઈ વધારે મજબૂત બનાવવા આતુર રહેશે. ભારતે મુખ્ય ઝડપી બોલર જસપ્રિત બુમરાહ અને ભુવનેશ્વર કુમારને સામેલ કર્યા છે તેથી બોલિંગ આક્રમણ મજબૂત બનશે તેમાં કોઈ શંકા નથી. પરંતુ કેરેબિયન બેટ્સમેનોનું ફોર્મ જોતા ભારતે વધારે સાવધ રહેવું પડશે. મેચનું પ્રસારણ બપોરે 1.30 કલાકથી થશે.